text:
Fottoquu fi Oromiyaa walaboomtu ijaaruu jidduu garaagarummaan jiraa?
Abdii Boruutiin*
Kaayyoon barruu kiyyaa, hiika jechootni lamaan kun qabani fi garaagarummaa isaaniis ibsuufi miti. Kana warra barumsa fi ogummaa Afaanii fi Saayinsii Polotikaa qabaniif dhiisuun barbaada. Mata duree kanaan barruu kana akkan dhiyeessu kan na taasisan yeroo dabre waan lama dhaga’uu kiyya dha. Inni tokko gaafii fi deebii Obboo Galaasaa Dilboo raadiyoonii Sagalee Oromiyaa (VOO-MSP) irratti godhan yoo ta’u; inni biraa ammoo viidiyoo haasa’a Obboo Amin Jundi agarsiisu fi mata duree “Amin Jundi: Neither the Oromo Nation Nor the Oromo National Liberation Movement Has a Secessionist Agenda” jedhuun marsaa Gadaa.com irratti bahe dha. Asirratti wantin hubachiisuu barbaadu, yaada fi ilaalcha namoota lamaanii kana wal bira qabee ilaaluuf otuu hin taane, dhimma kana ilaalchisee yaada mataa kiyyaa dhiyeessuufi.
Gara dhimma barruu kanaa otuu hin seenin dura, jaarmayootni keenya lamaan, THBO fi QC ABO, walhubatnoo isaanii ilaalchisee ibsi isaan baasan gammachiisaa waan ta’eef, carraa kanaan anis gammachuu natti dhaga’ame ibsuun barbaada. Dhugaa dha, yoo walhubatan walii galuu danda’u; yoo waliigalteen jiraate ammoo, tokkummaa dhaaf bu’ura ta’a. Kanaaf, jaarmayootni kunis walhubatnoo bira dabranii, gara tokkoomuutti akka tarkaanfatan abdiin qaba. Itti aansees, tokkummaan qabsaa’otaa fi jaarmayoota Oromoo kan hundaa hammatus akka dhufu hawwiin kiyya daangaa hin qabu. Karaa biraatiin ammoo, asirratti wantin hubachiisuu barbaadu, ani jaarmayaa ykn garee tokkotti hirkadhee; isa kana deeggaruu fi kan biraa balaaleffachuuf otuu hin taane, namootas ta’ee garee tokko otuu hin tuqin, dhimma kanarratti yaada fi ilaalcha koo ibsuufi.
Akkuman yeroo baay’ee irra deddeebi’ee ibsaa ture, ani miseensa jaarmayaa siyaasaa tokkootuu miti. Haa ta’u malee, jaarmayaa kamiiyyuu yoo ta’e, kan walaba ta’ee bilisummaa Oromoof qabsaa’u ykn hojjetu deeggarsa kiyya ni argata. Qabsoo Bilisummaa Oromoo (QBO) ilaalchisee yoon barreessus, wantin ani barreessu yaada fi ilaalcha mataa kiyyaa, akka nama tokkootti (akka ilma Oromoo tokkootti) malee, jaarmayaa ykn garee kamiifuu dhaabbadhee ykn bakkee isaanii bu’ee dubbachuufii miti. Yoon dogoggore fi waan dhugaa hin taane barreesse, kanaaf anumatu ittigaafatama fudhata. Balleessi yoo jiraate, kanaafis anumatu dubbistoota barruu kiyyaa dhiifama gaafata. Kanaaf, yoon dogoggore na sirreessuu danda’u jechuu kooti.
Gara qabiyyee barruu kiyyaatti deebi’uu dhaaf, mee gaafii tokkon kaasuu barbaada: QBOn maaliif jalqabe, maaliif ittifufaa jiras? Akkuma seenaan agarsiisu fi adeemsi qabsoo kanaas mul’isu, uummatni Oromoo kan qabsoo kana jalqabani fi ilmaan Oromoo lakkoofsi isaanii hamma kana hin jedhamne kan itti wareegaman; biyyi isaanii Oromiyaan bakkee isaan nagaan jiraachaa turan, humna fi qawwee dhaan Habashootaan waan qabameefi. Gabrummaa Habashaa jalatti waan kufani fi har’allee gabrummaa yoomiyyuu caalaa hamaa ta’e keessa waan jiraniifi. Uummatni biyya fi bilisummaa isaa dhabe ammoo, waan dhabe sana deebisee argachuuf qabsaa’a. Biyya ofii keessatti abbaa biyyaa fi qabeenya isaa ta’uuf qabsoo itti fufa jechuu dha. Hanga waan dhabe sana deebisee argatutti qabsoonis ittuma fufa malee hin dhaabbatu.
Egaa, dhugaa kanarraa kaanee yoo ilaalle, kaayyoon qabsoo kanaas ta’e fedhiin uummata ykn saba Oromoo maal akka ta’e hubachuun waan nama rakkisu natti hin fakkaatu. Fudhatanis fudhachuu baatanis; jaalatanis jibbanis; mormanis deeggaranis; uummatni keenya hiree ofii ofiin ykn ofiif murteeffachuu barbaada. Kun mirga isaa ti. Mirga kana humnaan sarbame malee kan Waaqayyo/Rabbi dhalootaan namaaf kennuu dha. Hiree ofii kana ofumaaf murteeffachuuf carraa yoo argate ammoo, yoo barbaade walabummaa biyya isaa; yoo fedhes uummatoota fi saboota biroo waliin tokkummaa dhaan jiraachuuf murteeffata. Har’a garuu uummatni ykn sabni keenya haala akkanaa kana keessa hin jiru. Hiree ofii ofiin (ofiif) murteeffachuun hafee, qayee isaa keessattuu nagaan jiraachuu hin dandeenye.
Ani akka nama tokkootti, haasa’a Obboo Amin Jundi karaa lamaanan ilaala. Karaan tokko, akka waliigalaatti yoo ilaalame, waan Obboo Amin dubbatan sirrii dha; dhugaa dhas. Uumatni keenya bakkee jiraachaa ture fi jirutti abbaa biyyaa fi qabeenya isaa ta’uuf qabsaa’a jira malee, daangaa dabree uummatoota ykn saboota birootiin falmuufii miti. Achii ka’ee ykn fottoqee gara biraa deemuufis miti. Kun dhugaa waliigalaati jechuu dha. Karaa biraatiin yoon ilaalu garuu, Habashoota amansiisuuf jennee, saba Oromoos ta’e QBOn ajandaa fottoqinsaa hin qabu jechuun rakkisaa dha jedheen amana. Obboo Amin qeequuf otuu hin taane, ilaalcha kiyya ibsuufi. Asirratti yoon dogoggore abbaan fedhe na qajeelchuu danda’a. Yaada kiyya kan dhuunfaa kanaan Obboo Aminis waanan mufachiisu ykn dallansiisu natti hin fakkaatu.
Wanti hubatamuu qabu, jaarmayootni keenya, kan walaba ta’anii qabsoo kana godhaa jiran, sagantaalee siyaasaa gara garaa haa qabaatan malee, sochiin bilisummaa saba Oromoo (Oromo National Liberation Movement) hundaafuu kan walii ti jedheen yaada. Akkuman kanaa olitti ibsuu yaale, fedhiin ykn filatnoon uummata ykn saba Oromoos maal akka ta’u, yoo hiree ofii ofiin murteeffachuu danda’e beekama. Kanaaf, gareen ykn namumti tokko ka’ee dimshaashumaan saba Oromoos ta’e, QBOn ajandaa kana ykn sana qaba; yookaanis hin qabu jechuun sirrii natti hin fakkaatu. Akkuman jedhe, kun ilaalcha dhuunfaa kiyyaa ti. Adda Bilisummaa Oromoos (ABOs) yoo ta’e, akkan beekutti sagantaan inni ittiin ijaaramee qabsoo kana gaggeessaa ture walabummaa Oromiyaa mirkaneessuuf akka ta’e dha. Obboo Galaasaanis gaafii fi deebii isaanii keessatti kan ibsan isuma kana ture.
Egaa, asirratti wantin ifa godhuu barbaadu, Obboo Galaasaa deeggaree, Obboo Amin balaaleffachuuf otuu hin taane, akka waliigalaatti yoon ilaalu fi hubadhu, dhugaan kana ta’ee otuu jiruu saba Oromoos ta’e QBOn ajandaa akkanaa hin qabu jechuun waan dhugaa faallessu natti fakkaata. Tooftaaf yookaanis Habashoota amansiisuuf jedhamee yoo ta’e, yaaliin Obboo Amin godhan badaa miti. Haa ta’u malee, jecha Habashootni lagatan ykn jibban, kan yeroo hundaa ABOtti illee maxxansan, jecha Afaan isaaniitiin “magganxal” jedhamu kana lagachuuf jedhamee; karaa biraatiin dhugaan jiru yoo dagatame gaarii hin ta’u. Akka waliigalaatti yoo hubatame garuu haasofni Obboo Amin godhan waan dhugaarraa fagaatee miti. Carraa argametti fayyadamanii waayee qabsoo keenyaa alagaa fi diinattis ta’e fira qabsoo kanaatti himuun waan gaarii dha; barbaachisaa dhas.
Karaa biraatiin yoo ilaalames, waayee hiree ofii ofiin (ofiif) murteeffannaa saba Oromoo yoo dubbatnu, innumti kunuu gara “walabummaa Oromiyaatti” geessuu waan danda’uuf, Habashootni kana amananii (itti amananii) waan fudhatan natti hin fakkaatu. “Magganxal” isaan jibban kun akka hin ooleef waan beekaniif jechuu dha. Karaa feeneen (barbaadneen) jecha kan ibsuu yaalullee, dhugaan kana duuba jiru dhokachuu hin danda’u jechuu kooti. “Magganxal” jechuun kutamanii ykn fottoqanii gara biraa deemuu otuu hin taane; yookaanis ammoo, akka teessoo lafaatti, fakkeenyaaf akka Eertiraatti, qarqara jiraatanii achi cituu qofaa otuu hin taane, uummatni Oromoo fedhii isaatiin Oromiyaa walaba taatu ijaarrachuu yoo barbaade fi danda’e, naanna’ee naanna’ee “magganxal” Habashootni sodaatan hin hafu jechuu dha. Maalirraa kaaneti amma sabni Oromoo ajandaa akkanaa hin qabu jennaree??
Dhumarratti, qabiyyeen barruu kiyyaa jaarmayoota ykn gareelee keenya jidduutti rakkoon akka uumamu taasisuuf otuu hin taane, dhugaa jiru beeknee fi hubatnee akka waliin deemnuufi. Akka ilaalcha fi yaada dhuunfaa kiyyaatitti, yoo fedhii uummata Oromoo hin faallessine, tooftaa fi tarsiimoo ittiamanne tokko hordofnee; karaa nutti mul’ateen qabsoo kana cimsinee; uummata keenya gabrummaa hamaa fi faashistummaa Wayyaanee kana keessaa baasuun dirqama hundaatuu ta’uu qaba. Karaa kana ykn sana wayya; tooftaa fi tarsiimoon kun sirrii dha ykn sirrii miti jedhanii waliin mormuu fi sakaallaa walitti ta’uun diinaaf malee, uummata keenyaaf bu’aa hin fidu. Wal hubachuun, wal obsuun, wal gargaaruun, tumsa waliif ta’uun, mooraa ofii cimsanii kan diinaa laaffisuun ajandaa hundaatuu ta’uu qaba. Isa kana ajandaan hatattamaa, isa kanatu ajandaan saba Oromoo ti!!
Galatoomaa!
* Abdii Boruu: aboruu@gmail.com
COMMENTS
RULES FOR COMMENTING:
Gadaa.com values your inputs, and to maintain a positive environment of discussion, the following rules will be enforced for comments. When you click SUBMIT COMMENT below, you are agreeing to abide by the following rules.
1. Apply common-sense respect and courtesy. Feel free to express your thoughts within the limits of civility.
2. Personal attacks, offensive language and unsubstantiated allegations are not allowed.
3. By submitting your comments, you take all the responsibility, legal or otherwise, for your comments.
4. Comments are naturally short. Long comments may be removed; for long comments, feel free to submit them as articles to be posted on their own.
5. Gadaa.com reserves the right to remove comments that do not follow the rules stated here.
6. Frequent offenders of the above rules will lose future posting privileges.
How to Use the New Comment Section
1. One can sign in using social networking services (if using this, click on "Sign In With your preferred social networking service")
2. One can also comment as "Guest" (no log-in required; for this, click on "Pick A Name" AND check the "I'd rather post as guest" button.)
(ONLY NAME and EMAIL are required; no password needed if commenting as Guest.)
3. To SUBMIT comments for moderation, click on the "Arrow" sign.
Disclaimer: Opinions expressed in comments do not reflected the views of Gadaa.com unless explicitly stated otherwise by Gadaa.com; Gadaa.com IS NOT accountable for any thought and content of comments.
24 Comments
-
arm yourself:
good point!!!
-
Roorroof Jenne:
@ Abdi,
Yaada qabdu uummataaf hirukeef galatoomi. Qeeqa fi ilaalchan qabu akka armaan gadiiti.
Haala ati yaada kee insuuf yaalte irraa, waan tokko natti hin tolle. Innis, ati walabaa/I don’t mean you are biased/ taate barreessu hin dandeenye. ”Abalu mufata? Ilaalchikoo garaa hin taanetti deema?” jechaa waan barreessite fakkata. Kun immo Barreffama kee irratti akka hin xiyyeeffanne waan godhe natti fakkaata(barruun kee 50% namni akka hin mufannee guchuu irratti xiyyeeffata). Rakkina jiru nana hubadha. Garuu, ati hanga nama walaba taatetti, yaadakee akka barbaaddetti ibsuu qbda/hanga itti amantette/. Ta’s, nama mufachiisu irratti kan xiyyeeffate ta’uu hin qabu. Ani dhiifama sigaafadhu laata-waanan siqeqeef!? hahahaha.
Kan biraa, dubbi obbo Amin anis dhaggeeffadheera. Dubbichi waan xiqqo ilaalcha nama tokko irraa kan uummata damshaashessuun/shallow generalization/ irra mul’atudha. Ta’us, Gama kamiinu carraa argametti fayyadamuun gaari fakkaata-of-eegganna qabaachu qaba malee. Obbo Aminis ta’e warreen kaan, feedhiin ummata oromoo kana jedhani dubbachuun annaf dogoggoradha. kan dursuu qabu, Jarmiyyan/dhaabbanni/ kamiyyuu Uummanni oromo fedhii issatiin waan baarbaade akka murteessu danda’u mirkaneessu ta’uu qaba. Dachaamatti, uummataaf carraa laachuun haadursuun jedha ani.
Kan nama gammachiisu, Jarmiyaleen hundinu waan galma tokko qaban natti fakkaata-yoo naaf hin galle ta’e malee. Toftaan isaani adda adda ta’uu danda’a. Waantoota xixiqoo adda taate kana dhiisani, waan isaan tokkoomsu guddicha sanaratti xiyyeeffachuun garuu abshaalummaa dha. Sodaan ani qabu tokko, Gareewwan karaa adda addaa humna harca’eetin deeman kun akka OPDO kan birraa hin uumne dha.
Dhummarratti, Saba kamiinu amansiisuuf kaayyo dhugaa dhoksuun bara amma irra jirru kanatti waan deemsisu natti hin fakkatu. Garuu saba kamiin akka midhuuf/haalo bahuuf/ hin taane hubachiisun dansa. Kayyo gara-garaa ido adda addaati dubbachuun, nutiin, ummata Oromos, ni dogoggorsa.
Galatooma!
-
Abdii:
Abdii Boruu ulfaadhu akka gaaritti keesetta galatoomi fedhiinif hawwiin oromoo inni dhugaan kanuma ta,uu dha qaba galatoomi jechaa akkuma kana dura qabsoo uummata oromoo ilalchistee barruulee tokko tokko dhiyeessaa turte amma yoomi iyyuu caala barruun ati as irratti dhiyeesitu saba oromoof yaada ijaarsaa guddaa nikennaf natti fakkata akka ani itti ilaaletti akkasumas hubannaa guddaas uumaa jira jedheen abdadha kanaafu jabaadhu jajabaadhuu yaada ijaarsaa (constrictive ) barreessukee itti fufi. Galatoomi.
injifannoon uummata oromoof.
-
Burqaa Haroo:
Dubbii kee gabaabsuudhaaf yaada keetiif hedduu galatoomi garuu namni miseensa kamiiyyuu hin taane moo inni matumti isaayyuu dinumaadha ykn ayyaan ilaallatuudha; namni oromoo ta’e moo iddoo dhugaan jiru ni dhaabata yoo dhugaan hin hin jiru jette moo keessa seenuudhaan dhugaa isa kam akka ta’e ni beeksista yoo kana hin taane rakkoo ni qabda kanaaf dubbii dhiisi worri akka keetii dubbitii malee hojiitti hin jiree heddudha;yeeroon yeeroo hojiiti malee kan oduu miti’
-
Jaalataa lammii:
Abdii borii horii buli leencakoo, akkuma atuu jettee hiree uummata oromoo namni dhuunfaa tokko lafaa ka’ee murteessuuf mirga hinqabu, ABO kaninni qabsoo gochaa jiruu hiree uummatichi humnaan sarbame kana uummatichatti deebisuuf, kun kana ta’ee osoo jiruu warreen maqaa qabsoon daldalan akkuma barbaadan dubbatu. Warri kaayyoo QBO bu’aa isaaniif jecha sharafuu barbaadan ammoo karaa kamiinuu fudhatama akka hinqabne beeku qabu!!!!!!!!!!
-
abdii biyyaa:
Ati dhuguma namabilchaataa dha. Quuqqaa ummata Oromoo hubatteetta.
-
JImma:
Hi Abdii,
Galatoomi!!. Harki caalu kan Obbo Amin Jundi dubate sirridha. Akkuma ati jette “sagantaan ABO” fotoqinsaa hin qabu kan jedhu dhugaa ta’u isaa “ABO founders” kan lubbuun jiran yaa dubatan. Anaaf, sagataan kun kaleessa jiraachu baatus ummatni har’a feenan akka sagantaatti yoo jiraate yakka hin qabu. Ummatni lakki fotoqu hin barbaadu jennaan sagntaan kun hojii irra hin oolu. Ummatni filannaan garu hojii irra oola. Filanno ummata dura kan dhaabatan hunda irraa qoluuf qophiin. Yaaddoon koo asira hin jiru. Haasaa babareedu dubachuu irra wanta dirree irratti hojatamuutu caala. Haasa babareedu dubachuun ummata dogogora keessa galchus danda’a.
Namittiin “Tigre” walgahi kana irratti walabumma filatamus hin milkaa’u jette dubate. Hin fedhan, itti hin amanan ummatni filatus akka jara kanaatti. Hin milkaa’u jechuun maal jechuudha?. Gaafa jabaatan dubbi dubachaa jiran kun garamitti “translate” ta’a jenne hubachuudha. Yoo akkana ta’e tumsi jara kanaa feenu, maalif akka ta’e naaf galu dide. Ijanno ummata oromoo (halagaatti) ibsuuf yoo ta’e gaaridha. Yoo tumsa oromoo dhistee gara halagaatti adeemtu gaaffi adda adaa ka’u danda’a. Karaa tokkoon qofaa hin ilaalu ummatni. Jarri keenya, afaanin waan babareedu dubachaa lafa jala fedhi saboota bira fudhatani ta’aa laata?. Ennaa halagaan si jaje Oromoon sijaju dura si shakka. Kanaaf, jajus balaalefachuus yeroo isaa miti. Yeroo fudhanne hubachuudha. Harifachuu ta’a.
Akkaata “TPLF” OPDO umtees dagatamu hin qabu. Bara OPDO dhaabatu, OPDOs ta’e ABO waan gaari malee hin haasa’an ture. Ummatni addaan baasu dadhabe. Ummatni keenya har’aaf kaleessa tokko miti. Hunda fagootti beeka. Bakka ooltu nati himi eenyummaa keen sitti hima/Hiriyaa kee natti himi bakka keen sitti hima jedhama. kanatu shakkii ummatati fide. Hawaasni harki caalu waanta dirretti hojatamu qabu humna bicuu biyyaa ambaa qabnu waliti fiduuf yaalaa jira. Yaadaa fi humna dirree jabeessu dhiste, humna dadhabaa qabate halagaatti adeemtu dhuumni isaa ifa. Shakkiin fi tilmaamni wal faallessu ka’aa jira. Ijannoo fi maal akka yaadan yerootu deebi kenna. Kan ta’u qabu, humna qabnu waliti fidnee diina injifanna. Sana boodadha gaaffin angoo. Diddaa gabrummaa Libiyaa kana nutti hima. Hawaasni shanee degeerus humna dirre bukke dhaabata jenna. Isa kanas garu, yerootu deebi kenna.
-
Fighter-Jet:
Obbo Abdii,
galatoomi, akkuma yeroo hundaa waan gaarii lafa keesse! You just compared intersting concepts: secession, independence and sovereignty. Let me try to put the differences in short as follows:
- secession needs being legally part of one sovereign nation. Oromia has never been legally part of Ethiopia, so that Oromia’s question is not the question of secession in this sense. This is the point, which Ob. Amin tried to explain to the Habesha elites and to our naives!
- independence is the separation of a nation from the other oppressive one, like the attempt of some Oromo nationals like Ob Galaasaa try to separate the occupied Oromia from the oppressive Abyssinia.
- sovereignity is the right of the liberated and free nation to decide on the type of arrangement it wants, like the sovereignty of the Oromo nation to decide on its future be it within or without Ethiopia per referendum, this seems to be what Oromo nationalists like Ob. Daud try to achieve.
According to the right of the Oromo nation to its own bilisummaa (freedom) and sovereignty (walabummaa), it is not wrong even if Ob. Amin strives for the right of Oromo and Oromia WITHIN Ethiopia, as long as the determining factor is the result of the referendum. Thus, it is nice that our nationalists are bombarding Abyssinian elites from the three parts of our Fighter-Jet (the Oromo liberation movement): Ob Amin from the left, Ob Daud from the middle and Ob Galaasaa from the right! This is scary for the enemy of the Oromo nation. Imporant is that the three factions fight the enmey, but not attack each other. I didn’t hear Ob Amin attacking the other factions of the OLF, but Ob Galaasaa seems not to recognize the move of others except his own faction. I would like to advise Ob Galaasa and his group to restrain from attacking other Oromo nationalists and try to target only the Woyane. Of course, we do read a lot of Woyane criminal cadres camouflaging like Oromo, supporting Ob Galaasaa and attacking Ob Ami
-
garoma bonni:
Obbo Abddi, barru kanaafis ta’e kan yeroo garaatti qopheesitu hundaaf glata gudda qabdda, galatoomi. Yaadi kee gaaridha, Obbo Galaasaas ta’e ykn Obbo Junaddin osu sitti hinmufatin yaada ke ibsiteeta. Jarmiyaan ormoo bilisa ta’e wayyaneen mormuuf bilisumma oromoof walaanso irra jiruu osu hinbalaalefatin yaada ke sirritti ibsiteeta. Akkasumas Jarmoleen oromoo hundumtu akka tokko ta’an waamicha gochuu keetiif baayyee natti toole, nagamachises. Haata’u malee ati yeroo yaada kee barreesitu ykn ibsitu yaada ke bilisa taa’te ibsu malee gosa tokko gamachise isa knanimoo hingadisisa ta’a? jete of cannaqun barbaachisaa natti hinfakkaatu. Kanaaf akkuma kanaanduraa yaada dugaa sirri sitti fakkate hundamaa uummata Oromoof ibsuuf jabaadhu. Ammas galatoomi, nagaan.
-
dabltaa:
It is true that oromo have to work with others, whom fighting the tplf mafiya goverment.having said that, oromo need to unite it own frist before reaching out to others. We need to compormise among all oromo parts. I like obbo galasaa and he can be called hero, but thire leadership sims to be in hard to reach out to others olf group. On other hand obbo Amin jundi are talking to abshaa group will the oromo questions are to finshed what start in 2009 to unite oromo. All ways why? Jump the important part weach unite oromos before runing to get media and enemy attention.
-
Jibberoorro:
Tokkummaan hedduu barbaachisaadha galatooma
-
Oromiyaan ni bilisoomti:
Obbo Abdii,
akka ilaalcha kiyyaattii, yaroo yaada kee ibsattu, waan hunda caalaa sammuu bilisaan yaada kee kennachuuf abdii ofirratti qabaachuu si feesisa. Kuni sirraa hin mula’tu. Ebalu na komata jettee cinqamuun kee sammuu bilisaan akka ati hin barreessine sirritti garsiisa.
Qabxiin biroo ammoo, “ani jaarmaya tokkoo keessa hin jiru” kan jette. Ummanni tokko osoo hin jiraamani qabsayuuf carraa qaba jettee amantaa? Yoo ijaaramuun barbaachisaa dha jettee kan amantu ta’e immoo, ati barreessuu malee akka nama ijaarame tokkootti maal gumaachita? Moo, namoonni waa baratan, kan barreessuu dandayan ijaaramuun isaan irra hin jiru? Isaan barreeffamaan ajaja kennuu qofa qabuu laata? Dirqamni isaanii hawwii ofii ibsachuu fi ajaja kennuu qofaa?
fayyaa ta’i.
-
Abdii Boruu:
Duraan dursee, deeggaraas ta’ee qeeqaa yaada dhiyeessitaniif hundi keessanuu galatoomaa.
Roorroof Jenne fi garoma bonni,
Yaadoleen keessan waan wal fakkaataniif, walqabsiisee bakkee tokkotti deebii isiniif kennuun barbaada. Yaadoleen qeeqaan hunduu akka badaattii ilaalamuu hin qaban. Yaadni qeeqaa ta’ee garuu gorsa namaaf kennu jira; kan keessan isa kana waan ta’eef, galatoomaa.
Dhugaa dha, barreessaan tokko walaba ta’ee yaada fi ilaalcha isaa akka itti mul’ate fi itti amanutti barreessuu qaba malee Abalun mufachiisa ta’inaa laata jedhee cinqamuu hin qabu. Kun dhugaa waliigalaa ti. Haa ta’u malee, barruu kiyya kan ammaa ilaalchisee, waayee akkanaa irra deddeebi’ee kaasuun kiyya Orman mufachiisa jedhee yaadda’ee ykn sodaadhee otuu hin taane, dhimmi keenya walxaxaa waan ta’eef, gara hin taanetti hiikkamuu waan danda’uufi. Cyber kana keessatti sabboontota Oromoo dhugaa qofaa otuu hin taane, fakkeessitootni fi tajaajiltootni alagaa fi diinaas tattaaffii godhaa waan jiraniif, yaada namaa micciranii namoota walitti buusuuf yaalii godhu.Kanaaf, nama ykn garee tokko deeggaree kan biraa waanan balaalefadhu akka hin fakkeessineefi.
Karaa biraatiin ammoo, fakkeenyaaf Abboo Amin akkan hin mufachiifne kanan jedhe, Obboo Amin yaada dogoggora qabu dubbatanillee, tattaaffiin isaan godhan kan Wayyaaneetti xiyyeeffatu fi waayee uummata keenyaa calaqqisu malee, garee ykn nama Oromoo tokko irratti olola godhuuf natti hin fakkaatu. Yoo walirratti duuluu fi wal dadhabsiisuun hin jiraatne, abbaan barbaade, karaa danda’e fi itti amaneen qabsoo kana cimsee Uummata keenya gabrummaa keessaa baasuu yoo danda’e kun yakka hin qabu jedheen yaada.
Burqaa Haroo,
Yaadni kee yaada gogoggora qabu dha. Namni tokko miseensa jaarmayaa ta’uu dhiiseef diina jaarmaichaa ta’uu hin danda’u. Alas taa’ee deeggaraa yoo ta’e, yaadanis ta’ee karaa biraatiin jaarmaicha tokko ykn kaayyoo isaa bakkaan gahuuf gargaaruu ni danda’a jedheen amana.
-
Ayyantu:
Yaada bareedaadha. Ani yaanni Abbo Amin dogoggora tokkollee keessatti hinargu. Ummanni oromoo hiree nifottoqinna yookaan saba biroo wajjiin jiraadha hinarganne. kanaafi habashaan ammoo osoo filmaata kana oromoon hinargatin gaafii oromoo “maganxal” jedhanii nutti maxxansuu yaalan. Kun dhugaa yoo ta’e Obbo Amin kan dura dhaabbate gaafii oromoo gaafii “fottoqaatti” gadi deebisuun cubbuudha jechuun eessatti badii ta’a. Dhugaa yoo dubbanne habashaa bira dhaqanii dhugaa qabsoofinuufi dubbachuun isaatuu gootumma qarooma.Anaafi Galaasaanis ta’ee Amin gootota kiyya jara kana lachuu eegan ufi beeke qabsoo oromoo keessatti dhagaye isaani lachuu oromoo bilisoomuufi qabsaayaa jiru yaanni isaanii hedduu garaagarummaa hinqabu.Isaan lachuu sirridha waaqoyyoon achiin nuhaagayu malee kan filmaata qabu nu oromoodha qoobnni lachuutu waan faarfamu malee kan tokkoo sirridha kan biroo dogoggora jechuun keessattu osoo ufii qooda isaan laatan hinlaatin sirrii natti hinfakkaatu. namni qabsoo oromootiifi dhagaa tokkollee darbe faarfamuu qaba malee abaaramuu hinqabu. yaada kee ammoo ninkabaja. They are both our heros.
-
Abdii Boruu:
Oromiyaan ni bilisoomti,
Waayee Abalu na komata jedhu ilaalchisee, akkuman kanaa olitti gabaabinaan ibse ta’ee; garuu gaafiilee kaafteef deebii siif kennuun yaala.Akka yaada fi ilaalcha kiyyaatitti, uummatni hin ijaaramne qabsaa’uuf carraa qaba jedhee hin amanu. Qabsoo eegaluu ykn cimsuu dura ijaaramuun uummataa baay’ee barbaachisaa dha. Haa ta’u malee, uummatni ijaaramuu qaba yoo jedhamu, kan ijaaramu hunduu miseensa jaarmayaa siyaasaa tokkoo ta’uun dirqama miti. Jaarmayaan tokko ykn hogganaan isaa garuu ofiif cimee uummatni akka sirriitti ijaaramu fi isa duub hiriiru taasisuun dirqam ta’a. Uummatni ijaaramu ammoo karaa adda addaatiin qabsoo kana keessatti qooda ofii gumaachuu ykn gahee ofii taphachuu danda’a. Qabsaa’aas yoo ta’e, hunduu qawwee baachuun irraa hin eegamu.
Kanaaf, anis miseensa jaarmayaa tokkoo ta’uu yoon baadhes, akka nama tokkootti, akka deeggaraa tokkootti waan narraa eegamu godhee, qooda koo gumaachuu nan danda’a jedheen amana. Wantin barreessu yaada ijaaraa fi uummta keenyaaf barumsa kennuu danda’a jedhees yoon itti amane; uummatnis akka yaada gaariitti yoo fudhate, kun gahee tokko taphachuu dha jedheen yaada. Warra barumsa qabani fi barreessuu danda’anis akkanumattan ilaala. Yaada ofii ibsachuun ammoo, yaada ijaaraa waliif hiruuf malee, akka ajajaatti ilaalamuu hin qabu. Eenyutu eenyu ajaja? Abbaan fedhe waan itti amane tokko karaa danda’een hojjechuu barbaada malee ajajaan waan godhu natti hin fakkaatu. Hawwii ofii ibsachuunis akka dirqamaatti hin ilaalamu, ilaalamuus hin qabu.
Burqaa Haroo,
Carraa kanaan qabxiin dagadhe tokko siif ibsuun barbaada. Miseensa jaarmayaa tokkoo ta’uu dhiisuun diinummaa akka hin taane kanaa olitti ibsee jira. Ayyaanlaallatummaan ati jettu kun garuu akka ati jette kanatti sirrii miti. Akkan ofii kiyyaa yaadutti, ayyaanlaallatummaan siriidhaa kan calaqqisu warra bu’aa dhuunfaatiif jedhanii jaarmayaa tokko keessa seenanii miseensa ta’anirratti akka ta’u waan nama mamsiisuu miti. Jaarmayaa tokkoo ala taatee ayyaanlaallatummaa irraa wanti ati bu’aa argattu maalii?
-
gonfaa:
wanni guddan kan barbbaadamu ummata oromoo kan gidiraa hammenya hangana hinjedhamne gabrummaa jala basuu duwwaadha malee fedhii ofii calaqisuu miti nuutuu isin beeka jechuun dubbii yeroon itt dabarte,yaadni ati barraysitu kun kan fehiifi ykn bu’aa tokko waliin qabdan gargaaruuf akka tattaafataa jirtu kan nama duraa dhokatee miti,tokkoffa akka abdii mataa keeti irra itti hinqabne of mulliste jirta,kana dura tokkuamma araara jechaa ummata hanga ofii jaalattu cinaa dhaabbatte dhaba biraa irr itti duulaa turte amma namni hanga dandayu tokko tattaafachuu yeroo jalqabu kana itti gufuu tahuuf akka kaate beekkamaadha,dura mee dubbii akka gaaritti gara saayinsiitin xinxalii baaraysi amlee akka naitti fakkata,abalu akka silaa tahee jettee hawwii tee tana ofirraa dhiisi.
-
Jimma:
Hi
Karaaa kamiinu fotoqinsa hin turre jedhee Obbo Amin dubateef cubbu miti. Ummata keessa yaada wal dhahaatu jira. Dr Diimaa yaadni fotoqinsa dura hin ture jedhe. “ABO founders” kaan sagantaa fotoqinsa jira jedhu. “ABO founders” ta’ani kaleessa fotoqinsi jira jechaa turani har’a hin jiru yoo jedhan cubuudha. Sagantaan kun jiraatus, “ABO founders” ta’anis akkuma galeefiti waan hikaniif hin jiru jechuu danda’u. Macaafa qulqullu tokko bakka meeqatti hiiku, amantaa adda addaa ummama. Kanaaf, hundu akka galeefitti hiiku danda’a.
Obbo Amin waan gootni Oromo hojjatu hojannaan jibbamu hinqabu. Kan barbaadamu kanadha. Dhugaan lafa jiru, waggaa digdama ool, humna dirree jabeessu qabna jechaa baane. Halagaatti adeemu akka halagaan nama jabeessu argaa jirra. Halagaa wajjiin hojachuunille barbabchisaa ta’us, akkatti hojatani yoom akka hojatan, enyu waliin akka hojatan murteessadha kaayyoo tokko bakkaan gahuuf. Walgahii Ginbot 7 waliin godhame kana irratti fotoqinsi yaadamus hin milkaa’u dubataniiru. Dhageefachuu hin dandeessu. Yoo fedhiin ummataa hin eegamne/hin fudhanne/jara kana wajjiin tumsa barbaachisaadha??. Maalif jara kanatti dedebi’uun barbaachisaa ta’e?. Gaaffin guddaa ummata keessa jiru kanadha. Ummatni shakkii yoo itti galee cubbu qaba???. Jarri kenya, lafa jala waan isaani barbaadan fudhatani, as garagalani ummatatti waan bira dubachaa jiru jedhee ummatni shakkii yoo itti galee sirri miti??. Hin tura malee dhugaan isaa hin beekkama bar.
Akkuma kaleessaa, tokkummaan ummata murteesadha. Yoo danda’ame ABO tokko goochu. Yoo danda’amu baate hundu hayye duree ta’u malee yoo jedhe, akkuma jiranitti (ABO sadan) + ULFO “Umbrella Organization“ tokko jalatti gurmaa’ani waan danda’aan hojachuudha. Kaleesas kana jenne, har’as borus kanuma jenna. Ammas dhugaan lafa jiru kanadha. ABO sadanu bakka kaleessa hin jiran. Hogaani miseensi gariin isaani wal dhabaniiru wal diiganiiru. Kanaaf, hoganni ULFO hammaa ta’e garii isaani gurmuu kamiyyu keessaa yaa ta’an, akka walii galu danda’meetti waliin hojachuu, ofitti qabu barbaachisaadha. Hamma ta’e waan hawaasa walitti qabuuf.
Yeroon kun humna keenya walitti fidne, hawaasa keenya walitti fidne, waan dandeenyu kan hojanuudha malee kan wal jibbinu miti. Kan wal jala dhaabannus miti. Waan dirree jabeessu dhiiste, halagaa isa ummatni fotoqinsa yaadus hin milkaa’u jechaa jirutti adeemun itti fufnaan, humni Jijiramaa kan jirtu akka addaan hiramtu shakkiin hin jiru. Osoo hin milkaa’uu jechaa jiranu Ginbot 7 biratti dedeebi’u maalif akka barbaadan miseensi fi hawaasni akka jabeesse gaaffi gaafatu shakiin hin jiru.
-
Sirreessaa:
Hedduu galatoomi Abdi. Hunda dura afaan Oromootin yaada kana sadarkaa ol aanatti akka namaaf galu fi qulqullina ol aanadhan
katabuu keetif hedduu hedduu si faarsa. Jabinni qabssoon Oromoo hardha qabdu keessaa inni guddaan hardha afaan Oromoo akka affaan katabbii qabuu qofa otu hintahin akka affan barnootaa fi akka afaan mootummaatti akka afaan tv fi radiootti olguddachuu isaati.
Qoteenbulaan Oromoo, ijoolleen, warrii biyya bulchan, beektonni medyia irratti bahanii afaan Oromoo dogoggora tokko malee dubbatani yaada isaani akka garaa isaanii dhiheeffachuun injifanno guddaadha. Warri qabsoon Oromoo fuula duratti hideemne jaedhan kana kana faa haa ilaalan. Kanaff osoo irraa hindheesin OPDO hedduu galateeffachuu qabna Oromoonni hundi.
Wae bililsummaafi fotoqummaa ilaalchisee akkuma ati jette murteen isaa kan sabaati. Garuu hardha qabsoon kan godhammaa jiru akkamittii sadarkaa sana geenyee akkaataa fuulduree keenyaa eenyu wajjin akka bullu fedhiidahan seeran murtteeffachuu dandeenya kan jedhudha. Dhiibbaa tokko malee filannoo akkasii gochuufi hiree argachuun bilisummaadha. bilisummaan garuu qabsoodhan dhufti malee tola miti
Jiraadhu, Galattomi
-
Be fair:
Hi Guys,
Everyone has the right to express his opinion. Misunderstanding can also happen when we express our ideas or/and opinions. But some people intentionally try to create confusion or just criticize others without a real reason. In my opinion, Ob. Abdii Boruu is a brilliant writer in Afaan Oromoo whose opinion and ideas are always constructive. What I particularly like from his articles is that he not only expresses his opinion on Oromo issues but also try to suggest solutions. This means his articles are most of the time solution oriented. The objective of his articles also focuses on the unity of our organizations in particular and that of Oromo nations in general.
Just because he mentioned about “komachuu or mufachiisuu…” in his latest article (the above article), it is not fair to criticize him as if he doesn’t have confident in himself when he writes, as some opinionst put it here in their comments. Regarding this he tried to explain the situation why he mentioned such statements in his article. Please be fair when you write your opinion. Actually, most important is not about how someone expresses his view but rather the content and message of one’s opinion. The objective or message or content of Ob. Abdii’s articles are always constructive as I explained above.
-
robera:
Yaada gaaridha.
Waan sabnii Oromoo barbaadu issumattu murteefatuu qaba. Issa kana hundeen qabsoo Oromo. GAruu yaada akkasi kana irratti marihachuun gaari dhumadha.
Jabadhaa.
-
hawwinee barii:
Obbo Abdi,
My greetings.
In as much as i like your commitment to Oromo cause, this time, I really could not understand why you failed to call a spade a spade. I do not know, why we are not bold enough to tell the truth about the difference between Obbo Galaasaa’s vision and Jundi’s vision for Oromia. Somebody who claims what is rightfully his/her, speaks like Obbo Galaasaa;while somebody who wants whant belongs to somebody else speaks like Jundi.To take what belongs to ours, we should ask for it directly and we should not hit around the bush.Jundi’s speach delegitimizes Oromo people’s legitimate quest to regain their father land from Ethiopian colonialism. Jundi has denied and voilated the right of Oromo people to Oromia while Obbo Galaasaa’s speach has been inspired by the legitimate right to independence of Oromia for which thousands and thousands of Oromo sons and daughters paid the ultimate sacrificies and thousands and thousands of Oromo sons and daughters are languishing in Ethiopian colonial prison.
-
Hubachiisaa:
hawwinee barii,
I think Obbo Abdii Boruu tried to make the things clear. As for me, he didn’t fail to tell the truth. He already called a spade a spade. As you said, “…somebody who claims what is rightfully his/her, speaks like Obbo Galaasaa…”, Obbo Abdii confirmed the fact what Obbo Galaasaa said in his interview. See the following taken from Abdii’s article:
“…Uummatni biyya fi bilisummaa isaa dhabe ammoo, waan dhabe sana deebisee argachuuf qabsaa’a. Biyya ofii keessatti abbaa biyyaa fi qabeenya isaa ta’uuf qabsoo itti fufa jechuu dha. Hanga waan dhabe sana deebisee argatutti qabsoonis ittuma fufa malee hin dhaabbatu.”
“…Adda Bilisummaa Oromoos (ABOs) yoo ta’e, akkan beekutti sagantaan inni ittiin ijaaramee qabsoo kana gaggeessaa ture walabummaa Oromiyaa mirkaneessuuf akka ta’e dha. Obboo Galaasaanis gaafii fi deebii isaanii keessatti kan ibsan isuma kana ture.”
“Egaa,… akka waliigalaatti yoon ilaalu fi hubadhu, dhugaan kana ta’ee otuu jiruu saba Oromoos ta’e QBOn ajandaa akkanaa hin qabu jechuun waan dhugaa faallessu natti fakkaata…”
Otherwise your comment is good. Nagaatti.
-
galaan:
Namni waan fdehe argachuuf tattaafatu qaba,bara meeqa biyya ofii argachuun afaaniin taa’ani biyya ambaa keessaa dhaadachuun otoo hintahin hojiin agarsiisuun barbaachisaadha,kaanfuu heduu dubbachuu irra waa xiqoo hojjachuutu irra wayyadha,namni waa godhu heduu hinhaasawu yeroo waan san ifa itt agrsiisan booda irraa himan amataa gadaa odaysuun maal godha,namu tooraa barraysuu nidandaya garuu mee hojiin ree?
-
Galata:
Yaa Obboo Abdii,
Gaafiin gabaabaa oromon hunda ilaalu kana natti fakkaata: Fedhii oromoota millionii 40 namni tokko akamiti beekuu danda’a?
Abboon Jundii waan feetan anatu isinii beeka jadhe. Atis yaada siti fakkaatu qabaachuu dandeessa. Ani biyya abbaa kootti namni halaga biyyaa abbaa koo irrati nahinbulchun jedha. Kan hunda keenya waliti araarsu moo yoo oromoon hundi bilisaan fedhii issaa beeksifaten jedha (by free and fair referendum!). Qabsoon oromoos oromoon hundi biyyaa abbaa isaati ofiin of bulchuu mirga issaa deebifachuufi natt fakkaata. Hamma kana ta’etti namni tokko goodumaa ka’ee oromoo itophiyaa irraa hinfottoqa ykn hinfottoqu yoo jedhe murtessaa waan ta’u natti hinfakkaatu.
Nagaan jiraadhu.


c: text/html

text:
Ilu-Abbaa Booraa, Mattuu:- Camsaa 1/2014 Godina Kibba Lixa Oromiyaa Iluu Abbaa Booraatti FDG utuu wal irraa hin citiin guyyaa 4ffaaf jabatee itti Fufe. Barattoota Oromoo Yuunibarsiitii Mattuu fi kolleejjii Barsiisota Mattuu, Uummata Oromoo magaalaa Mattuu fi Dargaggoota Oromoo magaalaa Mattuu hidhaan, reebbichii, dhukaasaa sagalee gurguddaa qabu irratti dhukaasuun, gaazii summaa’aa nama bossisuu irratti dhukaasuun kayyoo fi ejjeennoo Qeerroo dargaggootaa fi Barattoota Oromoo jijjiruu hin dandeenye, guyyaa har’aa qotee bulaan godinichaa fi nannawaa magaalaa Mattuu Jiraatu FDGtti dhufee dabalamee gaffii keenyaaf deebii nuuf kennaa jechuun dhaadannoon itti fufe.
Waan ajaa’ibsiisaa ta’ee dargaggoonni fi barattootni Oromoo Yuunivarsiitii Mattuu hiriira ba’anii dandii guddaa Magalicha keessa fi daandii gara Yuunibarsiitii Mattuutti geessuu cufuun taa’anii hanga deebiin nuuf kennamutti hin kaanu yoo nu fixxan nu fixaa jechuun poolisoota dhalootaan Oromoo ta’an garaa raasaa jiru, waraannii fi Federallii reebee itti dhukaasee akka wareeranii baqataniif yaalii hedduu godhee dadhabuutti jira uummannii fi barattootni deebii nuuf kennaa jechuun ammallee dhadannoon itti fufe.
Lixa Shawa Amboo fi Gudar :- Caamsaa 1/2014 Godina Lixa Shawa Amboo fi Gudaritti FDG jabaatee Itti fufee jira Ummaanni Oromoo fi Dargaggeessii,dargaggoon keenya du’ee, uummanni keenya dhiigni dhangala’ee, manatti deebinee hin galluu bilisummaa keenyaaf wareegamna jechuun Uummaanni Magaalaa Amboo fi Gudar walitti dabalamuun falmii qabsoo gitaa gaggeessuutti seenee jira. Har’a Hirriira guddaatu Magaalaa Gudar keessatti gaggeeffamaa jira, Uummaannii Buufata Waraanaa Magaalaa Gudar keessaa jirutti Ibidda qaqbsiisuun kambiin waraanaa Gudar irra jiru gubachaa jira. barattootni Oromoo lama Magaalaa Gudar irraatti rasaasan rukutamanii Wareegamuu hin hafne amma bilbilatu seenuu didee rakkachaa jirra,
Dandiin Amboo Wallaggatti geessu ammas haalaan cufamaa jira, daandiin guddaa konkolaataan Finfinnee gara dhiha Oromiyaa geessuu kun badiyyaattii bakkoota akka Tokkee, Baabbicha, Gooroo Soolee jedhaman fa’itti qotee bulaan ba’ee muka karaa irratti jigsuun cufee jira. karaan darbaa magaalaa Amboo keessatti rakkisaadha, Waraannii guddaan Magaalaa Amboo keessatti uummata waliin wal reebaa jira.
Magaala Amboo:- Barsiisota Oromoo Mana Barumsaa Amboo sadarkaa 2ffaa fi Qopha’inaa irraa humna waraanaa Wayyaaneen ukkaffamanii qabamanii hidhaman
1. Barsiisaa Nahiim Waaqumaa Barsiisaa Herreega
2. Barsiisaa Waqjiraa Marabbaa barsiisaa Geography
3. Barsiisaa Ababaa Caalumaa Barsiisaa Herreegaa
Barattooti Oromoo Yuuniversitii Amboo irraa guyyaa har’aa Caamsaa 1,2014 hidhamanis:-
1.Barataa Caalaa Fayisaa mummee Fayyaa waggaa 3ffaa
2.Barataa Wabii Xilahuun Mummee Afaan Oromoo Waggaa 3ffaa fi Barreessa kitaaba mata dureen isaa ‘Hidha-Hiikame” jedhu kan barreesse.
3. Barataa Damee Aliyyii Aggro Business waggaa 3ffaa,
4,Barataa Gadaa Samu’eel Farmaasii Waggaa 1ffaa kannen keessatti Argaman
Like this:
Like Loading...

robotstxt: allowed

filter: keep


text:
Addunyaa Kana Kan To’atu Eenyudha?
Maal sitti fakkaata?
Waaqayyodhaa?
Ilmaan namootaatii?
Moo qaama kan biraadha?
MACAAFNI QULQULLUUN MAAL JEDHA?
‘Guutummaan biyya lafaa harka isa hamaa jala jira.’—1 Yohannis 5:19.
“Ilmi Waaqayyo . . . hojii Seexanaa diiguudhaaf mul’ate.”—1 Yohannis 3:8.
KANA BEEKUUN FAAYIDAA MAALII SIIF ARGAMSIISA?
Rakkina addunyaarra jiruuf wanta sababii ta’e hubatta.—Mul’ata 12:12.
Sababii haalli addunyaa kun ni jijjiirama jettee amanuuf si gargaaru argatta.—1 Yohannis 2:17.
WANTA MACAAFNI QULQULLUUN JEDHUTTI AMANUU NI DANDEENYAA?
Eeyyee, yoo xinnaate sababii sadiin kan ka’e amanuu dandeenya:
Bulchiinsi Seexanaa ni balleeffama. Yihowaan, olaantummaa Seexanni ilmaan namootaarratti qabu balleessuuf murteesseera. ‘Seexana balleessuudhaaf,’ akkasumas miidhaa inni geessise hunda balleessuuf abdii kenneera.—Ibroota 2:14.
Waaqayyo, addunyaa kana akka bulchuuf Yesus Kiristosiin filateera. Yesus, Seexana isa gara jabeessaafi ofittoo yerooo ammaa addunyaa kana bulchaa jirurraa guutummaatti addadha. Waaqayyo bulchiinsa Yesus ilaalchisee abdii, “Inni isa dadhabaadhaa fi isa wanta barbaachisu dhabeef in oo’a . . . Lubbuu isaanii cunqurfamuu, humnaan irratti ka’uu jalaas in fura” jedhu kenneera.—Faarfannaa 72:13, 14.
Waaqayyo hin sobu. Macaafni Qulqulluun, ‘Waaqayyo hin sobu’ jechuudhaan ifatti dubbata. (Ibroota 6:18) Yihowaan yeroo abdii kennu wanti inni dubbate akka waan raawwatameetti lakkaa’ama! (Isaayaas 55:10, 11) “Inni hamaan biyya lafaa kana seerratus amma gad in gatama.”—Yohannis 12:31.
WANTOOTA KANARRATTI YAADI
Inni addunyaa kana bulchaa jiru erga balleeffamee booda haalli addunyaa maal fakkaata?
Macaafni Qulqulluun, gaaffii kanaaf FAARFANNAA 37:10, 11fi MUL’ATA 21:3, 4rratti deebii kenna.


text:
Filanoon Waligalaa Kan Wolda Hawasaa Oromoo Magaalaa Kalgarii
Ummata Oromoo Magaalaa Kaalgarii maraaf Filanoon waligalaa kan Wolda Hawasaa Oromoo Magaalaa Kalgarii (Calgary Oromo Community Association General…
Waamicha Hiiriira Nagayaa Bahuu: Ontaariyoo, Kaanaadaa (Waxabajjii 17, 2014)
Oromootaa fi Firroottan Oromoo Kutaa Ontaariyoo keessa Qubattan Maraaf! Waamicha Hawaasa Oromoo Kaanaadaa fi Hawaasa Oromoo Ottawwa irraa:…
Beeksisa: Waldaan Aadaa Oromoo-Kaanaadaa (WAOK)
Jila Dhimma Aadaa fii Hooda (Duudhaa) Oromoo Waldaan Aadaa Oromoo-Kaanaadaa (WAOK), Caayaa wal Barsiisuu fii walirraa Barachuu kan…
Time & Place of Rally Change for the June 20 Brussels Rally
(See also this post)…


text:
Gabaasa,Waxabajjii 26,2014 Godina Lixa Shawa Aanaa Midaa Qanyiitti mootummaan abbaa irree Wayyaanee duula hidha gaggeessa jiru itti fufe.Sochii warraqsaa FDG qeerroon bilisummaa Oromoo gaggeessa jirutti dhiphina guddaa keessa kan seenee jiru mootummaan abbaa irree Wayyaanee aanaa Midaa Qanyiitti barattoota Oromoo manneen barnoota sadarkaa 2ffaa fi Preparatory irra barnoota xummuranii boqonnaaf gara maatiitti deebi’a jiran uummata nurratti kakkasaa jirtuu, FDG itti fufsiisa jirtu jechuun adamsee qabee hidha jira.haala kanaan barattootni Oromoo hidhaman:
1.Dargaggoo Maatiwos Birruu kolleejjii Kotobee irraa diploman eebbifamee hojii dhabdee ta’ee kan jiru,
2.Barataa Abarraa Hirphasaa barataa kutaa 11ffaa m/b Ballammii sadarkaa 2ffaa fi preparatory,
3.Barataa Bilisummaa Cimdii barataa kutaa 10ffaa m/b sadarkaa 2ffaa Midaa Qanyii ,
4.Barattuu Roobee Masfiin barattuu kutaa 11ffaa m/b baallammii sadarka 2ffaa fi preparatory
5.Barataa kabbee Dhugaasaa barataa kutaa 12ffaa m/b Baallaammii
sad..2ffaa fi preparatory.
6.Oobboo Tashalee Iddoosaa kanaan dura bara 2011 qabamee waggaa sadiif mana hidhaa Qaallitti turun karaa mana Murtii wayyaanee bilisan kan gadhiifame deebisanii qaban,kanneen keessatti argaman barattootni Oromoo 7 humna poolisaa kora bittinneessa jedhamu kan magaalaa Baallaammii irra qubatee jiruun qabamuun Wajjira poolisii Aanaa Midaa Qanyiitti hidhamuun dararamaa jiraachuun ibsame jira.
Godina Lixa Shawa Aanaa Midaa Qanyiitti Mootummaan Abbaa Irree Wayyaanee Duula Hidha Gaggeessa Jiru Itti Fufe.
Gabaasa,Waxabajjii 26,2014 Godina Lixa Shawa Aanaa Midaa Qanyiitti mootummaan abbaa irree Wayyaanee duula hidha gaggeessa jiru itti fufe.Sochii warraqsaa FDG qeerroon bilisummaa Oromoo gaggeessa jirutti dhiphina guddaa keessa kan seenee jiru mootummaan abbaa irree Wayyaanee aanaa Midaa Qanyiitti barattoota Oromoo manneen barnoota sadarkaa 2ffaa fi Preparatory irra barnoota xummuranii boqonnaaf gara maatiitti deebi’a jiran uummata nurratti kakkasaa jirtuu, FDG itti fufsiisa jirtu jechuun adamsee qabee hidha jira.haala kanaan barattootni Oromoo hidhaman:


text:
Yuniversitiin Wallaggaa Dirree Waraanaa Taate. Wayyaaneen Humna Loltuu fi Meeshaa Waraanaan, Barataan Oromoo Ammoo Harka Duwwaa Walitti Bobba’an. Barataan Oromoo Tokkos Saba Isaaf Wareega Qaalii Kafale.
Hagayya 27, 2014 | Naqamte | Qeerroo.org Barattooti Oromoo Yuuniversitii Wallaaggaa eda hakan walakkeessaa irraa eegaluun hammeenyaa fi roorroo mootummaa abbaa irree Wayyaanee mormuu irraan FDG itti fufanii jiru. Gootonni…
Yuuniversitiilee Oromiyaa 9 Keessatti Gaaffiilee Barattooti Oromoo Kaasaniif Qondaaloti Wayyaanee Deebii Dhabuun Muddama Seenan
Barattooti yuuniversitiilee garagaraa 9 irratti walgayii dirqamaan teessifamaa jiraachuu qaba qabna, walgayiin kan eegale Hagayya 21 irraa kaasee yoroo tahu hanga ammaatti sirna qabeessaan barataan kamuu koreewwan dirqama TPLF irraa…
Qeerroo: Gaaffiin Mirga Bu’uuraa Barattoota Oromoon Ka’e Maalii? Hagayya 2014
Nuti Oromoo dha! Oromoyaan Biyya Keenya! Nuti Itiyoophiyaa Miti! Itiyoophiyaan Ollaa Keenya! Mirgi kan Oromooti Dirqamatu Manaa Nu baase! Wal geenyee biyya keenya haa falmatnu! Ummanni Oromoo Qe’ee Isaa Irraa…
AMBOO | Waraanni Agaazii Barattoota Oromoo 53 Irratti Miidhaa Guddaa Geessisuun Isaa Daran FDG Jabeesse
Gabaasa Qeerroo – Amboo – Hagayya 25, 2014 MUST LISTEN: Goototni barattootni Oromoo Yuuniversiitii Amboo karaa nagaa mirgaa fi kan dimokraasiikaasuun gaaffii mirga abbaa biyyummaa sababa gaafataniif jecha mootummaan faashistii…
Barattooti Oromoo Yuuniversitii Amboo Kitaaba Ololaa Ittiin Dirqiin Uumata Amansiisuuf Wayyaanoti Qopheessan Gutummaatti Guban!
Goototni Barattootni Oromoo Yunversitii Amboo Hagayya 23, 2014 FDG qabsiisaniin hogganootii fi qondaaloti Wayyaanee Kitaabotaa fi barruulee dirqiidhaan uumata amansiisuuf qopheessuun mooraa Yuuniversitii galchan walitti qabuun guutummaatti gubanii hojii siyaasaa…
Haala FDG Moorawwaun Yuuniversitiilee Irratti Adeemsifamaa Jiruu
Mootummaan Wayyaanee barattoota Oromoo faana dhawuuf jecha maqaa walgayii jedhamu dirqamaan Oromiyaa keessaa yuuniversitiiwwan irratti adeemsisaa jiraachuun waan ifaa fi beekamaadha, gama hundaanuu gabaasni isaa kan dhaamamaa jiruu dha. Yeroon…
Gootonni Barattoota Oromoo Yuuniversitii Jimmaa, Leenjii Wayyaanee Lagachuun Mooraa Keessatti Dhadatnoon Gaaffii Mirgaa Kaasan
Haggayya 23, 2014 HAALA OLMAA QEERROO YUNIVARSIITII JIMMAA Gootonni barattoonni Oromoo leenjii afan faajjii tibba kana mootummaan Wayyaanee yunivarsiitota garagaraa keessatti kennaa jiru dura dhaabbachaa jiru. Gootonnii barattoota ilmaan Oromoo…
Goototni Barattootni Oromoo Yuunibarsiitii Amboo “Oromiyaa Dabarsinee Hin Kenninu” Jedhchuun FDG Itti Fufan
Har’a Hagayyaa 23/2014 Goototni Barattootni Oromoo Yuunibarsiitii Amboo ganama keessaa sa’atii 12:00 hiriira nagaa mormii sina Wayyaanee guddaa mooraa Yuunibarsiitii Amboo keessatti hiriiruun gara magaalaatti ba’uuf sagalee mirgii keenyaa nuuf…
Hogganoota OPDO 9 n Kan Durfamu Aangawoonni Wayyaanee Sochii Barattoota Oromoo Tasgabbeessuuf Jecha Diqama TPLF Irraa Kennameen Bobba’an
Walgayiin Eegalun Dura Orientation Barattootaaf Kenname Irratti Gaaffii fi Yaada Barattootni Kaasaan Walfaana dhihaate. Hogganooti OPDO bakkoota adda addaa itti bobba’an qabxiilee gaaffii ta’ee barattoota irraa dhihaateef deebii kallattiin kennuu…